**Pihtiputaan Seurakunta**

## **ESITYSLISTA 29.1.2024/PÖYTÄKIRJA 5.2.2024**

**KIRKKONEUVOSTON KOKOUS 1/2024**

## Kokousaika Ma 5.2.2024 klo 17.00

Kokouspaikka **Seurakuntatalon kahvio, Sallilantie 4, 44800 Pihtipudas**

Saapuvilla olleet

jäsenet Isomaa Janne kirkkoherra, puheenjohtaja

 Hjelmeroos-Haapasalo Heli jäsen

 Hytönen Pentti varajäsen

 Jämsén Reijo jäsen

 Leppänen Kari jäsen

 Paananen Helena jäsen

 Puranen Veikko jäsen

 Sutinen Marja-Leena jäsen

Poissa Mattola Tauno kirkkoneuvoston varapuheenjohtaja

Muut saapuvilla

olleet

 Mielityinen Lauri valtuuston puheenjohtaja

 Lohtander Helka valtuuston varapuheenjohtaja

 Kuronen Irmeli vt. talouspäällikkö, pöytäkirjanpitäjä

Asiat § 1-14

Valitusosoitus Kirkkolain 25. luvun 2 §:n mukainen valitusosoitus § 13

Allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 puheenjohtaja pöytäkirjanpitäjä

Pöytäkirja on Pihtipudas 5.2.2024

tarkastettu

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 pöytäkirjantarkastaja pöytäkirjantarkastaja

Pöytäkirja on ollut

yleisesti nähtävänä

kirkkoherran-

virastossa 6.-26.2.2024

Pöytäkirjan nähtävä-

näolosta on ilmoitettu Kirkkoherranviraston ilmoitustaululla 29.1.-26.2.2024

Allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KOKOUKSEN ALOITUS, LAILLISUUS JA PÄÄTÖSVALTAISUUS

Kirkkoneuvosto

§ 1

Kokouksen päätösvaltaisuuden edellytyksenä on kirkkolain 10. luvun 15 §:n mukaan, että saapuvilla on enemmän kuin puolet silloisista jäsenistä.

Kirkkoneuvoston ohjesäännön mukaan kokouskutsu on lähetettävä 5 päivää ennen kokousta ja esityslista 5 päivää ennen kokousta. Kutsu ja esityslista kirkkoneuvoston kokoukseen on lähetetty 29.1.2024.

Esitys

Puheenjohtaja avaa kokouksen. Kirkkoherra pitää alkuhartauden. Kokous todetaan lailliseksi ja päätösvaltaiseksi.

Päätös

Puheenjohtaja kirkkoherra Janne Isomaa avasi kokouksen ja piti alkuhartauden.

Esitys hyväksyttiin yksimielisesti.

PÖYTÄKIRJANTARKASTUS JA NÄHTÄVILLÄPITO

Kirkkoneuvosto

§ 2

Esitys

Kirkkoneuvosto valitsee kaksi jäsentään tarkastamaan pöytäkirjan. Pöytäkirja tarkastetaan 5.2.2024 ja ilmoitus tarkastetun pöytäkirjan nähtävänä pidosta pannaan kirkkoherranviraston ilmoitustaululle ja internettiin 29.1.2024-26.2.2024 väliseksi ajaksi. Kirkkoneuvosto valitsee pöytäkirjantarkastajiksi Pentti Hytösen ja Reijo Jämsénin.

Päätös

Esitys hyväksyttiin yksimielisesti.

TYÖJÄRJESTYS

Kirkkoneuvosto

§ 3

Esitys

Esityslista toimii työjärjestyksenä. Kokouksen päätösehdotukset on valmisteltu LAVA-ohjeiden mukaan (KJ 10:4), ja mikäli päätöksellä on välitöntä vaikutusta alle 18-vuotiaisiin, on se myös otettu huomioon valmistelussa ja tarpeen mukaan todettu esittelyssä.

Päätös

Esitys hyväksyttiin yksimielisesti.

**KIRKOLLISKOKOUKSEN MAALLIKKOEDUSTAJIEN VAALIN TOIMITTAMINEN**

**Kirkkoneuvosto**

**§ 4**

Helmikuun 13. päivänä 2024 toimitetaan kirkolliskokouksen maallikkoedustajien vaali. Vaalien toimittamisesta säädetään kirkkolain 9 luvun 12 ja 13 §:issä sekä kirkkojärjestyksen 9 luvun 68–85 §:issä.

**Kirkkoherran esitys:**

Kirkkoherra esittää kirkkoneuvostolle, että se esittäisi kirkkovaltuustolle, että se toimittaisi kirkolliskokouksen maallikkoedustajien vaalin 13.2.2024 pidettävässä kokouksessaan.

**Päätös**

Esitys hyväksyttiin yksimielisesti.

**HIIPPAKUNTAVALTUUSTON MAALLIKKOJÄSENTEN VAALIN TOIMITTAMINEN**

**Kirkkoneuvosto**

**§ 5**

Helmikuun 13. päivänä 2024 toimitetaan hiippakuntavaltuuston maallikkojäsenten vaali. Vaalien toimittamisesta säädetään kirkkolain 9 luvun 12 ja 13 §:issä sekä kirkkojärjestyksen 9 luvun 68–85 §:issä.

**Kirkkoherran esitys:**

Kirkkoherra esittää kirkkoneuvostolle, että se esittäisi kirkkovaltuustolle, että se toimittaisi hiippakuntavaltuuston maallikkojäsenten vaalin 13.2.2024 pidettävässä kokouksessaan.

**Päätös:**

Esitys hyväksyttiin yksimielisesti**.**

**ÄÄNEKOSKEN SEURAKUNNAN HALLINTOSÄÄNTÖ**

**Kirkkoneuvosto**

**§ 6**

Uuden kirkkolain myötä Keski-Suomen kehitysvammaistyön yhteisjohtokunnan ja papin johtosääntöjen voimassaolo lakkaa ja niitä koskevat säädökset on siirretty osaksi Äänekosken seurakunnan hallintosääntöä.  Äänekosken kirkkoneuvosto pyytää lausuntoa liitteenä olevasta Äänekosken seurakunnan hallintosäännöstä, erityisesti koskien sen pykäliä 4, 9, 13, 17 ja 23, joihin on siirretty kehitysvammaistyötä koskevat erityiset säädökset. Pyydämme vastaustanne 31.3.2024 mennessä. Liite 1.

**Vt. talouspäällikön esitys**

Pihtiputaan seurakunnan kirkkoneuvostolla ei ole huomautettavaa Äänekosken seurakunnan hallintosäännöstä.

**Päätös**

Esitys hyväksyttiin yksimielisesti.

**TYÖNTEKIJÄN PALKKAAMINEN DIAKONIATYÖHÖN**

**Kirkkoneuvosto**

**§ 7**

Kirkkoneuvosto on 24.8.2023 pidetyssä kokouksessa päättänyt palkata puoleksi vuodeksi henkilön diakoniatyöhön testamenttivaroilla. Näistä varoista on maksettu myös työntekijän palkan sivu- ja matkakulut. Palkkaus on ollut 301 vaativuusryhmän mukainen. Henkilön tehtävänkuvaan ovat kuuluneet pääasiassa koti- ja laitoskäynnit sekä viriketoiminnan järjestäminen laitoksissa ja kerhoissa. Kirkkoherra on palkannut viranhaltijapäätöksellä Arja Pasasen hoitamaan tätä tehtävää. Diakoniatyöntekijä on ohjannut ja valvonut työntekijän työtä. Arja Pasasen esimiehenä on toiminut kirkkoherra. Arja Pasasen työsopimus päättyy 28.2.2024.

**Kirkkoherran esitys:**

Kirkkoherra esittää kirkkoneuvostolle, että se palkkaisi Arja Pasasen Liisa Mehtolan testamenttirahaston varoilla diakoniatyöhön Pihtiputaan seurakuntaan 29.2.2024-28.2.2025. Palkkaus on vaativuusryhmä 301 mukainen. Testamenttivaroilla maksetaan myös Arja Pasasen palkan sivukulut sekä matkakulut. Tehtävänkuvaan kuuluvat pääasiassa koti- ja laitoskäynnit sekä viriketoiminnan järjestäminen laitoksissa ja kerhoissa.

**Päätös:**

Esitys hyväksyttiin yksimielisesti.

**HARKINNANVARAISEN AVUSTUKSEN HAKEMINEN VUONNA 2024**

**Kirkkoneuvosto**

**§8**

Kirkkohallitus on ohjeistanut yleiskirjeessään 3/2024 16.1.2024 harkinnanvaraisten avustusten hakemisesta vuonna 2024. Kirkkohallituksen yleiskirje 3/2024. Liite 2.

Kinnulan seurakunta on pyytänyt Lapuan hiippakunnan tuomiokapitulilta selvitysmiehen nimeämistä selvittämään yhteistyömahdollisuuksia ja muita ratkaisuja yhdessä yhden tai useamman seurakunnan kanssa. Tuomiokapituli katsoi pyynnön perustelluksi ja totesi kokouksessaan 11.10.2023, että alueellisesti tarkoituksenmukainen selvitys edellyttää kolmen seurakunnan kokonaisuutta. Tuomiokapituli määräsi talousjohtaja Antti Viidan selvittämään toimenpiteitä Kinnulan, Pihtiputaan ja Viitasaaren seurakuntien toimintaedellytysten, toimintakyvyn ja resurssien turvaamiseksi. Selvitettäviin vaihtoehtoihin kuuluu muun muassa seurakuntajaon muuttaminen. Tuomiokapituli asetti selvityksen valmistumisen takarajaksi 30.4.2024.

Pihtiputaan seurakunta on tehnyt laaja yhteistyötä Kinnulan seurakunnan kanssa talouden parantamiseksi.

Lapuan hiippakunnan tuomiokapitulin lausunnolla avustuksen myöntämiseksi on suuri merkitys ja kapituli on luvannut puoltaa Pihtiputaan seurakunnan hakemusta.

Seurakunnan tulee itse arvioida haettavan avustuksen suuruus huomioiden, että vuonna 2023 jaettiin harkinnanvaraista avustusta yhteensä 500 000 euroa, haettu määrä oli yhteensä 600 095 euroa ja avustusta myönnettiin 15 000 – 90 000 euroa per seurakunta.

Pihtiputaan seurakunnan osalta selvitystyön kustannukset muodostuvat selvityksen kustannuksista, jotka jaetaan tasan kolmen seurakunnan kesken, seurakunnan omien työntekijöiden ja luottamushenkilöiden matkakustannuksista ja työajasta.

Seurakunnan taloutta parantaisi harkinnanvarainen noin 10.000 euron avustus vuonna 2024.

**Vt. talouspäällikön esitys**

Kirkkoneuvosto päättää hakea Pihtiputaan seurakunnalle kirkkohallitukselta harkinnanvaraista avustusta yhteensä 10.000 euroa seuraavilla perusteilla:

1. Lapuan hiippakunnan tuomiokapitulin määräämä selvitys toimenpiteistä Kinnulan, Pihtiputaan ja Viitasaaren seurakuntien toimintaedellytysten, toimintakyvyn ja resurssien turvaamiseksi. Selvitettäviin vaihtoehtoihin kuuluu muun muassa seurakuntajaon muuttaminen. Tuomiokapituli asetti selvityksen valmistumisen takarajaksi 30.4.2024

2. Pihtiputaan seurakunnalle selvityksen aiheuttamat kustannukset, selvitysmiehen kulut ovat noin 2.400 € per seurakunta ja lisäksi seurakunnan omat kulut kuten työntekijöiden ja luottamushenkilöiden matkakustannukset ja työaika.

**Päätös**

Päätettiin yksimielisesti hakea harkinnanvaraista avustusta 10.000 euroa seurakuntaselvityksen aiheuttamiin kustannuksiin kirkkohallitukselta.

**HAUTAPAIKKA-ANOMUS KEMPPAINEN**

**Kirkkoneuvosto**

**§ 9**

Erkki ja Kaarina Kemppainen haluavat varata hautapaikat itselleen, Kaarina Kemppaiselle osastolta II paikka numero 111 ja Erkki Kemppaiselle osastolta II paikka numero 112. Seurakuntamestarin mukaan tälle ei ole estettä.

**Vt. talouspäällikön esitys**

Kirkkoneuvosto päättää myöntää anotut hautapaikat Erkki ja Kaarina Kemppaiselle**.**

**Päätös**

 Esitys hyväksyttiin yksimielisesti.

**HAUTAPAIKKA-ANOMUS VARIS**

**Kirkkoneuvosto**

**§ 10**

Eila Varis haluaa varata hautapaikat itselleen ja Veli-Matti Varikselle osastolta XI paikat numerot 280-281. Seurakuntamestarin mukaan tälle ei ole estettä.

**Vt. talouspäällikön esitys**

Kirkkoneuvosto päättää myöntää anotut hautapaikat Eila Varikselle**.**

**Päätös**

 Esitys hyväksyttiin yksimielisesti.

**TIEDOKSI SAATETTAVAT ASIAT**

Kirkkoneuvosto

§ 11

Kirkkoneuvostolle annetaan tiedoksi ja hyväksyttäväksi seuraavat asiat:

Kinnulan seurakunta on ostanut Pihtiputaan seurakunnalta lastenohjaajan palveluita siten, että Kinnulan seurakunta on maksanut Pihtiputaan seurakunnan lastenohjaajan palkasta 20 prosenttia. Kinnulan seurakunnan talouspäällikkö Sinikka Niemonen ja kirkkoherra Janne Isomaa ovat neuvotelleet lastenohjaajan kanssa palkkausprosentin muutoksesta. Pihtiputaan seurakunta maksaa 1.2.2024 alkaen lastenohjaaja Katja Kokkosen palkasta 90 prosenttia ja Kinnulan seurakunta 10 prosenttia. Syy muutokseen on Kinnulan seurakunnan kahden päiväkerhoryhmän yhdistäminen yhdeksi kerhoksi.

Työkoneen vuokraus hautuumaalle 1.2.2024 alkaen. Liite 3.

Pihtiputaan seurakunnan jäsenmäärän kehitys vuonna 2023. Liite 4.

Kirkon remontin tilanne.

Tiedoksi, että kuntalaisten kuulemistilaisuus koskien seurakunnan rakenneselvitystä pidetään 13.3. klo 18 Seurakuntatalo Sallilassa.

Pihtiputaan seurakunnan esineistön inventointi.

Päätös

 Asiat saatettiin kirkkoneuvoston tietoon.

**MUUT ASIAT**

**Kirkkoneuvosto**

**§ 12**

**Päätös**

Muita asioita ei ollut.

**MUUTOKSENHAKU**

**Kirkkoneuvosto**

§ 13

Päätös

 Valitusosoitus liitetään pöytäkirjaan. Liite 5.

**KOKOUKSEN PÄÄTTÄMINEN**

Kirkkoneuvosto

§ 14

Päätös

Puheenjohtaja päätti kokouksen kello 18.23.